NORAKSTS

|  |  |
| --- | --- |
| 16.04.2019. | Nr. 4/4 |

**ILGTERMIŅA AIZŅĒMUMA ŅEMŠANA PROJEKTA “GAISMAS TEHNIKAS, SKATUVES MAŠINĒRIJAS IEGĀDE UN UZSTĀDĪŠANA PASTA SALAS ESTRĀDEI” ĪSTENOŠANAI**

(ziņo I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, L.Zīverts, G.Kurlovičs, A.Rublis), **PRET-** nav, **ATTURAS** – nav,

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, likuma “Par valsts budžetu 2019.gadam” 15.panta pirmās daļas 7.punktu, Ministru kabineta 2008.gada 25.marta noteikumiem Nr.196 ”Noteikumi par pašvaldību aizņēmumiem un galvojumiem” un atklātā konkursa “Gaismas tehnikas, skatuves mašinērijas iegāde un uzstādīšana”, identifikācijas Nr.JPD2018/117/AK rezultātiem,

**JELGAVAS PILSĒTAS DOME NOLEMJ:**

1. Ņemt Valsts kasē vai kredītiestādē ar tās noteikto kredīta procentu likmi ilgtermiņa aizņēmumu projekta “Gaismas tehnikas, skatuves mašinērijas iegāde un uzstādīšana Pasta salas estrādei” īstenošanai 189 001,23*euro* (viens simts astoņdesmit deviņi tūkstoši viens *euro* 23 centi) uz 20 gadiem.
2. Aizņēmuma pamatsummas atmaksu sākt ar 2022.gada 20.jūniju.
3. Aizņēmuma atmaksu garantēt ar Jelgavas pilsētas pašvaldības budžetu.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 16.aprīlī